Εύκολα μελομακάρονα
Εύκολα και γρήγορα μελομακάρονα με πορτοκάλι, λεμόνι και κονιάκ, έτοιμα σε 1 ώρα!

&nbsp;
1 κιλό αλεύρι για όλες τις χρήσεις, 1 κούπα ζάχαρη, 1 κουτ. γλυκού μπέικιν πάουντερ, 1 κουτ. γλυκού κανέλα, 1 κοφτό κουτ. γλυκού γαρύφαλλο, ξύσμα από 1 πορτοκάλι ακέρωτο, ξύσμα από 1/2 λεμόνι ακέρωτο, 1 κουτ. γλυκού σόδα μαγειρική, 1 κούπα χυμός πορτοκαλιού, φρεσκοστυμμένος, 1/2 κιλό ελαιόλαδο ελαφρύ, 1 σφηνάκι κονιάκ, 200 γρ. καρύδια, ψιλοκομμένα, για πασπάλισμα, 500 γρ. ζάχαρη, 500 γρ. μέλι, 500 γρ. νερό, ξύσμα από 1/2 πορτοκάλι ακέρωτο, χυμός από 1/2 λεμόνι
Για τα εύκολα μελομακάρονα, προθερμαίνουμε τον φούρνο στους 170° C, στον αέρα, και στρώνουμε με λαδόκολλα μια μεγάλη λαμαρίνα.Αναμειγνύουμε σε ένα μεγάλο μπολ το αλεύρι, τη ζάχαρη, το μπέικιν πάουντερ, την κανέλα, το γαρύφαλλο και τα ξύσματα.Διαλύουμε τη σόδα στον χυμό και τη ρίχνουμε στο μείγμα του μπολ.Προσθέτουμε το ελαιόλαδο και το κονιάκ και ζυμώνουμε ελαφρά.Πλάθουμε μικρά ισομεγέθη μελομακάρονα και τα αραδιάζουμε στη λαμαρίνα. Κάνουμε στην επιφάνειά τους το χαρακτηριστικό σχέδιο «πλέγμα» με ένα πιρούνι.Τα ψήνουμε στον αέρα για 20 λεπτά. Οταν τα βγάλουμε, τα αφήνουμε να κρυώσουν για τουλάχιστον 30 λεπτά.Βράζουμε όλα μαζί τα υλικά, σε μέτρια φωτιά, για 4-5 λεπτά από τη στιγμή του κοχλασμού.Ξαφρίζουμε και αποσύρουμε από τη φωτιά.Βουτάμε τα κρύα μελομακάρονα στο καυτό σιρόπι για 30 δευτερόλεπτα. Χρησιμοποιούμε τρυπητή κουτάλα.Τακτοποιούμε τα μελομακάρονα σε μεγάλη πιατέλα και πασπαλίζουμε με τα ψιλοκομμένα καρύδια.
Αλεύρι (ζύμες),Κονιάκ,Πορτοκάλι,Χριστούγεννα